text: Jellingsten giver omtale
  04 juni 2013 kl. 05.31
  Vejle kommune brander sig blandt andet med Jellingstenene. Og det virker - stenene får masse af omtale.
  Analysebureauet InfoMedia har foretaget en synlighedsanalyse for Vejle kommune om Jelling-monumenterne. 
  Og den viser, at Jellingstenene får masser af omtale.
  - Der er ingen tvivl om, at Jelling-monumenterne som kommunens hovedbrand giver masser af omtale, og det viser også bare, at vores investeringer i området giver pote. Jeg forventer, at vi vil se et endnu højere resultat, når monumentområdet står færdigt, og vi har realiseret det kommende oplevelsescenter, siger borgmestere Arne Sigtenbjerggaard.
  Jellingstenene blev omtalt i medierne 1583 gange sidste år.
  Det er især Vejle Amts Folkeblad, der skriver meget om stenene.
  